Rikunarita-ORG/Wikinium huggingface dataset:
# Γλώσσες Σάμι

Οι **Σααμικές γλώσσες**, επίσης Λαπωνικές, Σάμι ή Σαάμι, είναι ομάδα γλωσσών που ανήκει στον φινοουγγρικό κλάδο των ουραλικών γλωσσών. Μιλούνται στις βόρειες ζώνες της Νορβηγίας, της Σουηδίας, της Φινλανδίας και της χερσονήσου Κόλα στη Ρωσία.

Σ'αυτή την ομάδα γλωσσών ανήκουν:

* Τα νότια σααμικά
* Τα σααμικά του Ούμε
* Τα σααμικά του Πίτε
* Τα σααμικά του Λούλε
* Τα βόρεια σααμικά
* Τα σααμικά σκολτ
* Τα σααμικά του Ίναρι
* Τα σααμικά κίλντιν
* Τα σααμικά τερ

Από αυτές, η περισσότερο διαδεδομένη είναι η Βόρεια Σααμική με περίπου 20.000 ομιλητές.

Σααμική γλώσσα: 1.νότια σααμικά 2.σααμικά του Ούμε 3.σααμικά του Πίτε 4.σααμικά του Λούλε 5.βόρεια σααμικά 6.σααμικά σκολτ 7.σααμικά του Ίναρι 8.σααμικά κίλντιν 9.σααμικά τερ
Γεωγραφική κατανομή των ουραλικών γλωσσών.

## Εξωτερικοί σύνδεσμοι

Wikimedia Incubator
**Δοκιμαστική Βικιπαίδεια στα Southern Sami language**

Wikimedia Incubator
**Δοκιμαστική Βικιπαίδεια στα Kildin Sami language**

Wikimedia Incubator
**Δοκιμαστική Βικιπαίδεια στα Ter Sami language**

Wikimedia Incubator
**Δοκιμαστική Βικιπαίδεια στα Inari Sami language**

Wikimedia Incubator
**Δοκιμαστική Βικιπαίδεια στα Lule Sami language Ođđasat TV Channel in Sami languages
* On line radio stream in various sami languages
* Introduction to the history and current state of Sami Αρχειοθετήθηκε 2010-06-10 στο Wayback Machine.
* Kimberli Mäkäräinen Αρχειοθετήθηκε 2012-11-30 στο Wayback Machine. "Sámi-related odds and ends," including 5000+ word vocabulary list
* Risten Sámi dictionary and terminology database.
* Giellatekno Morphological and syntactic analysers and lexical resources for several Sami languages
* Divvun Proofing tools for some of the Sami languages
* Sámedikki giellastivra - Sami language department of the Norwegian Sami parliament (in Norwegian and Northern Sami)
* Finland - Sámi Language Act
* Sami Language Resources All about Sami Languages with glossaries, scholarly articles, resources
* Álgu database Αρχειοθετήθηκε 2021-02-24 στο Wayback Machine., an etymological database of the Sami languages (in Finnish and North Sámi)
* Sami anthems Αρχειοθετήθηκε 2009-03-16 στο Wayback Machine., Sami anthems in various Sami languages
* , The Internationale in Northern Sami
* An extensive intro to Saami languages and grammar from How To Learn Any Language
* Sámi dieđalaš áigečála the only peer-reviewed journal in Saami languages
# Σεσσού

| Σεσσού |
| --- |
|  |
| Γενικές πληροφορίες |
| Όνομα στη μητρική γλώσσα | 雪舟 (Ιαπωνικά)  |
| Γέννηση | 1420 Επαρχία Μπίτσου |
| Θάνατος | 26  Αυγούστου 1506 Μασούντα |
| Χώρα πολιτογράφησης | Ιαπωνία |
| Θρησκεία | Βουδισμός |
| Εκπαίδευση και γλώσσες |
| Ομιλούμενες γλώσσες | Ιαπωνικά |
| Πληροφορίες ασχολίας |
| Ιδιότητα | μπίκου ζωγράφος |
| Αξιοσημείωτο έργο | Haboku sansui, Landscape of the Four Seasons, Autumn and Winter Landscapes, Landscape by Sesshū, View of Amanohashidate Huike Offering His Arm to Bodhidharma |
|  Σχετικά πολυμέσα |
|

Φθινοπωρινό τοπίο του Σεσού Τόγιο
Ο **Σεσσού Τόγιο** (ιαπωνικά: 雪舟 等楊‎‎) ή πιο γνωστός σαν Σεσσού ή Σεσού, 1420-1506, ήταν ένας από τους πιο γνωστούς Ιάπωνες καλλιτέχνες του σουιμπόκου (ζωγραφική με μελάνι) και Ζεν βουδιστής ιερέας. Είναι γνωστός για την εξέλιξη του χαμπόκου στυλ ζωγραφικής τοπίων.

## Καριέρα

Ο Σεσσού γεννήθηκε στην Μπιτσού στην επαρχία Μπιτσού (σημερινή επαρχία Οκαγιάμα). Σπούδασε Ζέν όταν ήταν νέος στο Χοφούκι-τζι στην Σότζα της Οκαγιάμα. Αργότερα μετανάστευσε στο Σοκοτζι στο Κυότο, όπου συνέχισε να σπουδάζει ζεν και έμαθε ζωγραφική από τον Σουμπούν. Ο Σεσού σπούδασε την Κίνα για δύο χρόνια από το 1467. Στη συνέχεια επέστρεψε στην Ιαπωνία, όπου δημιούργησε το δικό του εργαστήριο στην επαρχία Γιαμαγκούτσι από όπου περιόδευσε σε όλη την Ιαπωνία για να εμπνευστεί για τα έργα του. Είναι ασαφές που ακριβώς πέθανε την 8η Αυγούστου του 1506. .

## Δείτε επίσης

* ουκίγιο-ε
* νισίκι-ε

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Σεσσού στο Wikimedia Commons
* Σεσού Τόγιο
# Τογιοχάρα Κουνιτσίκα

| Τογιοχάρα Κουνιτσίκα |
| --- |
|  |
| Όνομα στη μητρική γλώσσα | 豊原国周 (Ιαπωνικά)  |
| Γέννηση | 30  Ιουνίου 1835 Έντο |
| Θάνατος | 1  Ιουλίου 1900 Πόλη του Τόκιο |
| Χώρα πολιτογράφησης | Ιαπωνία |
| Ιδιότητα | ζωγράφος, χαράκτης, καλλιτέχνης ούκιγιο-ε και καλλιτέχνης |
| Είδος τέχνης | gosho-e |
| Υπογραφή |
|  |
|  Σχετικά πολυμέσα |
|

*Σκηνή σε οικία*, Κουνιτσίκα
Ο **Τογιοχάρα Κουνιτσίκα** (ιαπωνικά: 豊原 国周‎‎, 1835-1900) ήταν Ιάπωνας καλλιτέχνης της παραδοσιακής τέχνης της ξυλογραφίας ουκίγιο-ε. Γεννήθηκε με το όνομα *Οσίμα Γιασοχάτσι* στο Έντο. Το 1852 κυκλοφόρησε η πρώτη υπογεγραμένη αφίσα του, και πήρε το γκο Kunichika το 1854. Είναι ιδιαίτερα γνωστός για τα έργα του που απεικονίζουν ηθοποιούς του Καμπούκι. Δημιούργησε επίσης πολλά έργα μπιτζίνγκα και έργα που απεικονίζουν ιστορικές σκηνές. Είχε αδυναμία στις όμορφες γυναίκες και στον τζόγο και ήταν συνεχώς σε χρέη. Πέθανε την 19η Ιουλίου του 1900 και τάφηκε σε ένα βουδιστικό ναό. Ο Κουνιτσίκα έχει μια ιδιαίτερη θέση στο πάνθεον των καλλιτεχνών ουκίγιο-ε σαν ο καλλιτέχνης που κατάφερε να γεφυρώσει την καλλιτεχνική παράδοση με τις νέες τάσεις στην τέχνη (περίοδος Έντο-περίοδος Μέιτζι). Εισήγαγε πολλά δυτικότροπα στοιχεία στα έργα του και σήμερα θεωρείται σαν ένας από τους τελευταίους μεγάλους της ουκίγιο-ε.

## Παραπομπές

## Εξωτερικοί σύνδεσμοι

* Βιογραφία
* Έργα του Κουνιτσίκα
# Ρομαντικός εθνικισμός

«Η Ελευθερία οδηγεί τον Λαό», πίνακας που ενσωματώνει τη ρομαντική άποψη για την Ιουλιανή Επανάσταση του 1830, της οποίας εκλεγμένος εκπρόσωπος ήταν και ο δημιουργός του έργου Ευγένιος Ντελακρουά.
Ο **ρομαντικός εθνικισμός** ονομάζεται η μορφή του εθνικισμού στην οποία το κράτος διεκδικεί την πολιτική νομιμοποίηση ως οργανική συνέπεια της ενότητας του κυβερνώμενου λαού. Η ενότητα αυτή περιλαμβάνει βασικούς παράγοντες, όπως η γλώσσα, η φυλή, ο πολιτισμός, η θρησκεία και τα ήθη και έθιμα του έθνους, υπό την πρωταρχική έννοια εκείνων που γεννήθηκαν εντός του εθνικού πολιτισμού. Μπορεί να είναι τόσο εθνοτικός, όσο και αστικός εθνικισμός. Ιστορικά, ο ρομαντικός εθνικισμός αναδύθηκε ως αντίδραση στη δυναστική ή την αυτοκρατορική ηγεμονία, η οποία έβλεπε την πολιτική νομιμοποίηση ως εκπορευόμενη εκ των άνω προς τα κάτω, εκπηγάζουσα από έναν μονάρχη ή κάποια άλλη «αρχή και εξουσία», που δικαιολογούσε την ύπαρξή της. Αυτή η εκ των άνω εκπορευόμενη ισχύς μπορούσε να αποδίδεται τελικά και σε μια θεότητα (πρβλ. το θεϊκό δικαίωμα των βασιλέων και την Εντολή του Ουρανού).

## Παραπομπές
# Καρολίνες νήσοι

Καρολίνες νήσοι|  |
| Γεωγραφία |
| Συντεταγμένες | ﻿ / ﻿ |
| Αρχιπέλαγος | Μικρονησία, στον Ειρηνικό Ωκεανό |
| Χερσαία έκταση | 1300 km2 |
| Υψόμετρο | 791 μ |
| Χώρα |
| **Ομόσπονδες Πολιτείες της Μικρονησίας και Παλάου** |
| Δημογραφικά |
| Πληθυσμός | 125.000 (2024) |
| Εθνικότητες | Λαοί της Μικρονησίας, Ιάπωνες, Φιλιππινέζοι |
|  Σχετικά πολυμέσα |

Η **Καρολίνες νήσοι** (ή απλώς **Καρολίνες**) είναι ένα ευρέως διάσπαρτο αρχιπέλαγος μικροσκοπικών νησιών στον δυτικό Ειρηνικό Ωκεανό, στα βόρεια της Νέας Γουινέας. Πολιτικά, χωρίζονται μεταξύ των Ομόσπονδων Πολιτειών της Μικρονησίας, στο κεντρικό και ανατολικό τμήμα της ομάδας, και του Παλάου στο ακραίο δυτικό άκρο. Ιστορικά, αυτή η περιοχή ονομαζόταν επίσης Nuevas Filipinas ή **Νέες Φιλιππίνες**, επειδή ήταν μέρος των Ισπανικών Ανατολικών Ινδιών και διοικούνταν από τη Μανίλα των Φιλιππίνων.

## Εξωτερικοί σύνδεσμοι

* Πολυμέσα σχετικά με το θέμα  Καρολίνες νήσοι στο Wikimedia Commons
# Ευρασιατική Τελωνειακή Ένωση

Η **Ευρασιατική Τελωνειακή Ένωση (ΕΤΕ)** είναι μια τελωνειακή ένωση που αποτελείται από όλα τα κράτη μέλη της Ευρασιατικής Οικονομικής Ένωσης.

Η τελωνειακή ένωση αποτελούσε βασικό καθήκον της Ευρασιατικής Οικονομικής Κοινότητας, η οποία ιδρύθηκε το 2000 και τώρα την έχει διαδεχθεί η Ευρασιατική Οικονομική Ένωση. Δεν εισπράττονται τελωνειακά τέλη για τα εμπορεύματα που κυκλοφορούν εντός της τελωνειακής ένωσης και - αντίθετα με μια ζώνη ελευθέρων συναλλαγών - τα μέλη της τελωνειακής ένωσης επιβάλλουν κοινό εξωτερικό τιμολόγιο για όλα τα εμπορεύματα που εισέρχονται στην Ένωση. Μια από τις συνέπειες της τελωνειακής ένωσης είναι ότι η Ευρασιατική Οικονομική Ένωση διαπραγματεύεται ως ενιαία οντότητα στις διεθνείς εμπορικές συμφωνίες, όπως ο Παγκόσμιος Οργανισμός Εμπορίου, αντί των μεμονωμένων κρατών μελών που διαπραγματεύονται για τον εαυτό τους.

Δημιουργήθηκε την 1η Ιανουαρίου 2010. Τα ιδρυτικά της κράτη ήταν η Λευκορωσία, το Καζακστάν και η Ρωσία. Στις 2 Ιανουαρίου 2015 διευρύνθηκε για να συμπεριλάβει την Αρμενία. Η Κιργιζία προσχώρησε στην Ευρασιατική Οικονομική Ένωση στις 6 Αυγούστου 2015. Η αρχική συνθήκη για την ίδρυση της τελωνειακής ένωσης τερματίστηκε με τη συμφωνία για την ίδρυση της Ευρασιατικής Οικονομικής Ένωσης, η οποία υπογράφηκε το 2014 και η οποία ενσωμάτωσε την τελωνειακή ένωση στο νομικό πλαίσιο της Ευρασιατικής Οικονομικής Ένωσης.

Τα κράτη μέλη συνέχισαν την οικονομική ολοκλήρωση και αφαίρεσαν όλα τα τελωνειακά σύνορα μεταξύ τους μετά τον Ιούλιο του 2011. Στις 19 Νοεμβρίου 2011, τα κράτη μέλη δημιούργησαν μια κοινή επιτροπή για την ενίσχυση των οικονομικών δεσμών μεταξύ τους, σχεδιάζοντας τη δημιουργία μιας Ευρασιατικής Οικονομικής Ένωσης έως το 2015. Την 1η Ιανουαρίου 2012, τα τρία αρχικά κράτη σχημάτισαν έναν ενιαίο οικονομικό οργανισμό για την προώθηση της περαιτέρω οικονομικής ολοκλήρωσης. Η Ευρασιατική Οικονομική Επιτροπή είναι ο ρυθμιστικός φορέας για την τελωνειακή ένωση και την Ευρασιατική Οικονομική Κοινότητα.

Η δημιουργία της Ευρασιατικής Τελωνειακής Ένωσης εξασφαλίστηκε με 3 διαφορετικές συνθήκες που υπογράφηκαν το 1995, το 1999 και το 2007. Η πρώτη συνθήκη του 1995 εγγυάται τη δημιουργία της, η δεύτερη το 1999 εγγυάται τη σύστασή της και η τρίτη το 2007 ανακοίνωσε τη δημιουργία ενός κοινού τελωνειακού εδάφους και τη δημιουργία της τελωνειακής ένωσης.

## Παραπομπές